
Pirkimo sąlygų 2 priedas

AUTOMOBILIŲ DEGALŲ VIEŠOJO PIRKIMO TECHNINĖ SPECIFIKACIJA
(TAIKOMA I-V PIRKIMO DALIAI)

	1. Pirkimo objektas

	[bookmark: _Hlk167787712]Automobilių degalai (dyzelinas ir benzinas (95 E10)) Kauno rajono priešgaisrinės saugos tarnybai (toliau – Prekės).

	2. Pirkimo objekto aprašymas ir pirkimo objektui keliami reikalavimai

	2.1.  Tiekėjo parduodami degalai turi atitikti Lietuvos Respublikoje vartojamų naftos produktų privalomuosius kokybės rodiklių reikalavimus, patvirtintas Lietuvos Respublikos energetikos ministro, Lietuvos Respublikos aplinkos ministro ir Lietuvos Respublikos susisiekimo ministro 2010 m. gruodžio 22 d. įsakymu Nr.1-348/D1-1014/3-742 „Dėl Lietuvos Respublikoje vartojamų naftos produktų, biodegalų ir skystojo kuro privalomųjų kokybės rodiklių patvirtinimo“. Pirkėjas gali pareikalauti pateikti įrodančius dokumentus. 
2.2. Šaltuoju metų laikotarpiu Tiekėjo parduodami degalai turi atitikti privalomuosius Lietuvos Respublikoje galiojančius kokybės rodiklius esant minusinei oro temperatūrai. Pirkėjas gali pareikalauti pateikti įrodančius dokumentus. 
2.3. Tiekėjo parduodami degalai atitinkamai pagal sezoniškumą: 1) dyzeliniai degalai turi atitikti                     LST EN590 kokybės standarto (ar lygiaverčio) ir benzinas 95 E10 LST EN228 (ar lygiaverčio) kokybės standarto reikalavimus ir užtikrinti gerą vidaus degimo variklių darbą tuo metu esančiomis klimatinėmis oro sąlygomis. Pirkėjas gali pareikalauti pateikti įrodančius dokumentus. 
2.4. Tiekėjas turi turėti bent po 1 degalinę, esančią ne toliau kaip 25 km atstumu nuo atitinkamai pirkimo daliai nurodytos ugniagesių komandos buveinės adreso:
2.3.1. I pirkimo daliai - Ežerėlio ugniagesių komanda (Kauno g. 6A, Ežerėlis, Kauno r. sav.); 
2.3.2. II pirkimo daliai - Kulautuvos ugniagesių komanda (Pušyno g. 9, Kulautuva, Kauno r. sav.);
2.3.3. III pirkimo daliai - Piliuonos ugniagesių komanda (Taikos pl. 54, Piliuona, Taurakiemio sen., Kauno r. sav.);
2.3.4. IV pirkimo daliai - Poderiškių ugniagesių komanda (Kelmyno g. 15-2, Dievogala, Alšėnų sen., Kauno r. sav.);
2.3.5. V pirkimo daliai - Kauno rajono priešgaisrinės saugos tarnybos administracija (S. Lozoraičio g. 17D, Garliava, Kauno r. sav.).
Pastaba. Ta pati degalinė taip pat gali būti nurodyta kelioms pirkimo dalims, jeigu ji atitinka 25 km reikalavimą nuo kiekvienos atitinkamos komandos adreso.
2.4. Atstumas tarp pirkimo objekto dalies (konkrečios ugniagesių komandos ar administracijos) ir degalinės skaičiuojamas pasitelkiant informacijos šaltinį: http://www.maps.lt pagal pirkimo dalyse nurodytus adresus ir degalinių lokacijos vietas. 
2.5.  Siekiant racionalaus transporto išlaikymui skirtų lėšų panaudojimo ir išvengti galimų gaisrinių automobilių remonto darbų dėl važinėjimo prastos būklės keliais, tiekėjas privalo pateikti maršrutus nuo pirkimo objekto dalies adreso iki siūlomos degalinės tik asfaltuotais keliais (gatvėmis). 
2.6.  Iškilus neaiškumams dėl tiekėjų siūlomo maršruto iki degalinių, jis bus tikrinamas, t.y. nurodytu maršrutu bus važiuojama automobiliu ir tikrinama, ar jis pravažiuojamas, ar nėra uždarytas šlagbaumais ir pan., ar jis nėra žvirkelis, prastos būklės kelias ar nenaudojamas miško keliukas.
2.7.  Iškilus klausimui dėl maršruto tinkamumo ir atitikimo reikalavimams, pirkėjo prašymu, tiekėjas privalės pateikti maršrutų nuorodų išklotinę su maršruto aprašymu nuo pirkimo objekto dalies adreso iki tiekėjo siūlomos degalinės (atspausdinta nuorodų išklotinė iš www.maps.lt. 

	3. Tiekėjo pareigos

	3.3.  Prekes parduoti nenutrūkstamai ištisą parą, visomis kalendorinėmis dienomis arba turėti galimybę pilti Prekes ir atsiskaityti savitarnos būdu, kai tiekėjo degalinėse darbo laikas trumpesnis, įskaitant atsiskaitymus mobiliose programėlėse, virtualius atsiskaitymo būdus ir kitus lygiaverčius sprendimus;
3.4. Tiekėjas turi suteikti pirkėjui galimybę identifikuoti ir apskaityti pirkėjo įsigyjamas Prekes, naudojant mokėjimo ar identifikavimo priemones (pvz., korteles ar kitus lygiaverčius sprendimus);
3.5. Tiekėjas turi užtikrinti šių priemonių administravimą bei suteikti galimybę jas valdyti elektroninėmis priemonėmis (pvz., per savitarnos sistemą ar mobiliąją programėlę);
3.6. Jei pardavėjas išduoda pirkėjui korteles, kortelės pirkėjui išduodamos nemokamai, jų skaičius neribojamas. Pardavėjas pagal pirkėjo pateiktą automobilių sąrašą korteles pagamina ir pateikia neatlygintinai per 4 darbo dienas nuo sąrašo pateikimo dienos;
3.7. Kortelė (ar programėlė) aptarnaujama, jeigu ji nėra blokuota ir ją pateikęs asmuo įveda teisingą PIN (personalinį identifikacijos numerį) kodą. Pirkėjas atsako už Prekių, perkamų naudojantis kortelėmis, apmokėjimą;
3.8. Pirkėjas privalo saugoti Korteles nuo magnetinių laukų poveikio ir fizinių pažeidimų, griežtai laikyti paslaptyje Kortelės (ar programėlės) PIN kodą
3.9.  Kortelė yra Pardavėjo nuosavybė ir, nutraukus sutartį ar pardavėjui pareikalavus, turi būti nedelsiant grąžinta. 
3.10. Pardavėjas neatsako už trečiųjų asmenų pasinaudojimą Kortele (ar programėle), jei Pardavėjui apie negalimą Kortelės (ar programėlės) naudojimą nebuvo pranešta.
3.11. Pirkėjas praradęs kortelę, privalo pranešti apie kortelės anuliavimą telefonu (darbo metu) ir pateikti leidžiančius kortelę identifikuoti duomenis arba atvykti į bet kurią pardavėjo degalinę ir pranešti operatoriui (ne darbo metu). Ne vėliau kaip sekančią darbo dieną privaloma šį pareiškimą patvirtinti raštu.
3.12. Pardavėjas įsipareigoja blokuoti kortelę ne vėliau kaip per 24 val. po pranešimo gavimo. Po 24 val. nuo pranešimo gavimo visi galimi nuostoliai dėl neteisėto kortelės naudojimo tenka pardavėjui.
3.13. Kortelės ar kitos identifikavimo priemonės naudotojas turi turėti galimybę savarankiškai nedelsiant blokuoti priemonę per savitarnos sistemą ar mobiliąją programėlę, esant poreikiui, turi būti užtikrinta ir pardavėjo pagalba blokuojant priemonę pardavėjo darbo metu.
3.14. Pardavėjas turi teisę blokuoti korteles ar kitas atsiskaitymo priemones, jeigu pirkėjas neapmoka pateiktos PVM sąskaitos – faktūros sutartyje numatytais terminais arba nesilaiko kitų sutarties sąlygų. Pardavėjo darbuotojai turi teisę sulaikyti atsiskaitymui pateiktą blokuotą kortelę, surašant kortelės paėmimo aktą.
3.15. dyzelino pardavimui tiekėjo degalinės negali būti su apribotu privažiavimu krovininiam transportui.
3.16. Tiekėjas privalo parduoti degalus ir kitose Lietuvos vietose esančiose to paties tinklo degalinėse, taikant tą patį (pasiūlyme nurodytą) priedą ar nuolaidą.
3.17. Tiekėjas privalo būti pajėgus įvykdyti pirkimo sutartį. Tiekėjas  turi turėti technines galimybes užtikrinti pirkėjo nepertraukiamą aprūpinimą naftos produktais.

	4. Aplinkos apsaugos kriterijai

	Pirkime taikomi minimalūs aplinkos apsaugos kriterijai (pagal Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo (aktuali redakcija) (toliau – Aprašas) 4.1 punktą, Prekėms taikomi Aprašo 2 priedo 32 punkte nustatyti reikalavimai, t.y. įsigyjami degalai iš atsinaujinančių energijos išteklių, kaip apibrėžta Lietuvos Respublikos alternatyviųjų degalų įstatyme. Prekių atitiktis aplinkos apsaugos kriterijams bus tikrinama pirkimo sutarties vykdymo metu. 



